ડાકોર ઉપરાંત જિલ્લાના વડામથક નડિયાદ શહેરના સ્વામિનારાયણ મંદિર,નારાયણદેવ મંદિર,માઈમંદિર તેમજ નજીકના વડતાલ સ્વામિનારાયણ મંદિર સહિત વિવિધ મંદિરોમાં કૃષ્ણજન્મોત્સવની ઉજવણી કરવામાં આવી હતી.મંદિરો ઉપરાંત સોસાયટી અને શેરીઓના રહીશો દ્વારા આ પર્વની ઉજવણી કરવામાં આવી હતી.રાત્રિના બાર વાગે ગુલાલની છોળો ઉડાડી ફુલની પાંખડીઓ ઉપર ભગવાન કૃષ્ણને ઝીલવામાં આવ્યા હતા.ભક્તો દ્વારા ઉત્સાહિત બનીને ભારે આતશબાજી પણ કરવામાં આવી હતી.કૃષ્ણને પ્રિય એવા માખણ મીસરીનો પ્રસાદ વહેંચવામાં આવ્યો હતો.વિવિધ સ્થળોએ કૃષ્ણ જન્મ બાદ તુરંત જ મટકીફોડ કાર્યક્રમો પણ કરવામાં આવ્યા હતા.